Καζίμιες Σιχούλσκι

Ο **Καζίμιες Σιχούλσκι** (πολωνικά: Kazimierz Sichulski) (17 Ιανουαρίου 1879, Λβιβ – 6 Νοεμβρίου 1942, Λβιβ) ήταν Πολωνός ζωγράφος, λιθογράφος και γελοιογράφος, ο οποίος συνδέεται με το κίνημα της Νέας Πολωνίας. Το έργο του ήταν μέρος της εκδήλωσης ζωγραφικής στον διαγωνισμό τέχνης στους Θερινούς Ολυμπιακούς Αγώνες του 1928.

## Βιογραφία
[αριστερά|μικρογραφία|259x259εσ| ''Πρόσκληση στο «Πράσινο Μπαλόνι»'', πριν από το 1913, [Γιαγκιελόνια Βιβλιοθήκη.]]
Ο πατέρας του ήταν μηχανικός σιδηροδρόμων, ο οποίος πέθανε ενώ ο Καζίμιες ήταν ακόμη μικρό παιδί. Για σύντομο χρονικό διάστημα, σπούδασε νομικά στο Πανεπιστήμιο του Λβιβ, αλλά δεν επέστρεψε εκεί αφού υπηρέτησε την υποχρεωτική του θητεία στον Αυστροουγγρικό Στρατό. Από το 1900 έως το 1908, σπούδασε στην Ακαδημία Καλών Τεχνών της Κρακοβίας υπό τους Λέον Βιτσουουκόφσκι, Γιούζεφ Μεχόφερ και Στανίσουαφ Βισπιάνσκι. Έλαβε υποτροφία και συνέχισε τις σπουδές του στη Ρώμη, το Μόναχο και το Παρίσι, στην Ακαδημία Κολαρόσι. Κατά τη διάρκεια αυτής της περιόδου, παντρεύτηκε μια ηθοποιό ονόματι Μπρονισουάβα Ρουντλίτσκα (1875–1920).

Έκανε το ντεμπούτο του το 1903 σε μια έκθεση της Εταιρείας Φίλων των Καλών Τεχνών της Κρακοβίας. Από τότε και μέχρι το 1905, εργάστηκε επίσης ως σκιτσογράφος για το βραχύβιο σατιρικό περιοδικό *Liberum Veto*. Το 1905, έγινε ένα από τα ιδρυτικά μέλη του καλλιτεχνικού κύκλου στο καμπαρέ *Zielony Balonik* (Πράσινο Μπαλόνι) και εντάχθηκε στην Εταιρεία Πολωνών Καλλιτεχνών «Sztuka». Κατά την επίσκεψή του στη Βιέννη, εντάχθηκε στο Χάγκενμπουντ, όπου ήταν μέλος μέχρι το 1921.
[μικρογραφία|250x250εσ| ''Κυριακή'' που απεικονίζει τη ζωή των Χουτσούλων, 1907, λάδι σε καμβά (138 × 149 εκ.), [Εθνικό Μουσείο του Βρότσουαφ]]
Το 1905, μαζί με μερικούς συναδέλφους του καλλιτέχνες επισκέφτηκαν επίσης την Χουτσουλστσίζνα, το σπίτι των Χουτσούλων. Αυτό είχε ως αποτέλεσμα να γοητευτεί για μια ζωή με τον πολιτισμό και τα έθιμά τους. Μερικοί από τους πιο γνωστούς πίνακές του είναι απεικονίσεις των λαϊκών τους ενδυμασιών.

Κατά τη διάρκεια του Α΄ Παγκοσμίου Πολέμου, πολέμησε στις Πολωνικές Λεγεώνες ως διοικητής μιας διμοιρίας πυροβολικού. Εργάστηκε επίσης στην Ανώτατη Εθνική Επιτροπή και υπηρέτησε ως καλλιτέχνης στο 3ο τάγμα. Αργότερα, έγινε ανθυπασπιστής στον Αυστριακό Στρατό, υπηρετώντας στο Υπουργείο Άμυνας. Το 1916, ο άτεκνος γάμος του κατέληξε σε διαζύγιο και ξαναπαντρεύτηκε σε μια αριστοκρατική οικογένεια.

Από το 1920 έως το 1930 ήταν δάσκαλος στην Κρατική Βιομηχανική Σχολή στο Λβιβ στη συνέχεια, από το 1930 έως το 1939, δίδαξε στο alma mater του στην Κρακοβία, όπου έγινε Καθηγητής το 1937. Την επόμενη χρονιά, του απονεμήθηκε η «Χρυσή Δάφνη» από την Πολωνική Ακαδημία Λογοτεχνίας για την προσφορά του στην πολωνική τέχνη.

Μετά την κατοχή της Πολωνίας έχασε τη θέση του και η υγεία του άρχισε να επιδεινώνεται. Πέθανε στο σπίτι του από καρδιακή νόσο μετά από σύντομη παραμονή στο νοσοκομείο.

## Έργα

### Είδη

Αρχείο:Kazimierz Sichulski - Cottage - MP 2254 - National Museum in Warsaw.jpg|Τοπιογραφία: *Εξοχική κατοικία*, Δεκαετία 1900, λάδι σε καμβά, Εθνικό Μουσείο της Βαρσοβίας
Αρχείο:Kazimierz Sichulski - Ryby 1908.jpg|Ζώα: *Ψάρια*, 1908, παστέλ σε χαρτόνι, Εθνικό Μουσείο του Πόζναν
Αρχείο:Kazimierz Sichulski - Portrait of Maria Sobolewska - MNK II-b-675 - National Museum Kraków.jpg|Πορτρέτο: *Πορτρέτο της Μάρια Σομπολέφσκα*, 1918, τέμπερα σε σανίδα, Εθνικό Μουσείο της Κρακοβίας
Αρχείο:Kazimierz Sichulski - Vision of Saint Hubert, 1920s.jpg|Θρησκεία: *Όραμα του Αγίου Ουβέρτου*, Δεκαετία 1920, λάδι σε καμβά, ιδιωτική συλλογή.
Αρχείο:Kazimierz Sichulski Bachanalie 1924.jpg|Ιστορική ζωγραφική: *[[Βακχανάλια]]*,1924, τέμπερα σε χαρτόνι, Εθνική Πινακοθήκη του Λβιβ
Αρχείο:Kazimierz Sichulski - My Studio (Still Life), 1933.jpg|Νεκρή φύση: *Το στούντιο μου (Νεκρή φύση)*, 1933, λάδι σε κόντρα πλακέ, ιδιωτική συλλογή
Αρχείο:Kazimierz Sichulski - Symbolic Scene, Ishtar with Gilgamesh.jpg|Αλληγορία: *Συμβολική σκηνή, [[Ινάννα]] με τον [[Γκιλγκαμές]]*, 20ος αιώνας, ακουαρέλα και κραγιόν σε χαρτί, ιδιωτική συλλογή.


## Παραπομπές


## Περαιτέρω ανάγνωση
* Ihor Chomyn, *Kazimierz Sichulski, 1879 – 1942: malarstwo, rysunek, grafika*, Μουσείο Σιλεσίας και Εθνική Πινακοθήκη του Λβιβ, 2000 

## Εξωτερικοί σύνδεσμοι

* Περισσότεροι πίνακες του Σιχούλσκι @ Pinakoteka
* "Гуцульська сецесія Казимира Сіхульського" (Αρ Νουβό των Χουτσούλων του Καζίμιες Σιχούλσκι) από το *Denь* του Yarolav Kravchenko

Κατηγορία:Πολωνοί ζωγράφοι
Κατηγορία:Πολωνοί γελοιογράφοι
Κατηγορία:Πολωνοί λεγεωνάριοι (Α΄ Παγκόσμιος Πόλεμος)
Κατηγορία:Πολωνοί ζωγράφοι του 20ού αιώνα
Κατηγορία:Χρυσή Δάφνη της Πολωνικής Ακαδημίας Λογοτεχνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Αποδέκτες του Σταυρού της Ανεξαρτησίας (Πολωνία)
Κατηγορία:Ενταφιασμοί στο Κοιμητήριο Λιτσάκιβσκι
Κατηγορία:Απόφοιτοι του Πανεπιστημίου του Λβιβ